Միևնույն ժամանակ, այդ ուժերը մաքրվում են Քոչարյանի անվան հետ կապվելուց, ինչը նախընտրական շրջանում նրանց օդի և ջրի պես անհրաժեշտ է: Քոչարյանի՝ նման լավությունն իհարկե ունի նաև իր պատճառները՝ Երկրորդ նախագահին միանշանակ ձեռնտու է, որպեսզի Նիկոլ Փաշինյանի քաղաքական թիմից բացի՝ բոլոր մյուս քաղաքական ուժերը որքան հնարավոր է՝ շատ ձայն հավաքեն արտահերթ խորհրդարանական ընտրություններում: Թեև Քոչարյանը ձևավորում է սեփական քաղաքական թիմը, դա դեռևս չի նշանակում, որ հետագայում համագործակցությունը նույն ՀՀԿ-ի, կամ ՀՅԴ-ի հետ՝ բացառվում է: Այս պահին Քոչարյանը թայմ աութ է վերցնում, և այդ դադարը ձեռնտու է բոլոր կողմերին: Երկրորդ նախագահը քաջ գիտակցում է, որ այս պահին իր քաղաքական վարկանիշը թույլ չի տալիս մտնել ակտիվ քաղաքական գործընթացների մեջ, սակայն հետագայում, խորհրդարանական ընտրություններից հետո ունեցած ռեսուրսների շնորհիվ ձևավորելով սեփական թիմը և հենվելով որոշակի քանակությամբ ձայն հավաքած քաղաքական ուժերի աջակցության վրա՝ Քոչարյանը կարող է հաջողել: